| Pica campestre*Anthus pratensis* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Passeriformes |
| Familia: | Motacillidae |
| Xénero: | *Anthus* |
| Especie: | ***A. campestris*** |

 |
| Nome binomial |
| ***Anthus campestris***(Linnaeus, 1758) |
| Área de distribución de Anthus campestris
En verde: Área de cría.En azul claro: Área de migración.En azul escuro: Área de invernada.Área de distribución de ***Anthus campestris***
En verde: Área de cría.En azul claro: Área de migración.En azul escuro: Área de invernada.Área de distribución de ***Anthus campestris***
En verde: Área de cría.En azul claro: Área de migración.En azul escuro: Área de invernada. |
| Subespecies |
| *Véxase o texto* |
| Sinonimia |
| *Véxase o texto* |

A **pica campestre**, *Anthus campestris*, é unha especie de ave paseriforme da familia dos motacílidos pertencente ao xénero *Anthus*.

Taxonomía
---------

### Descrición

A especie foi descrita en 1758 por Linneo na páxina 166 do Tomo 1º do seu *Systema Naturae* baixo o nome de *Alauda pratensis*.

### Sinónimo

Ademais de polo nome actualmente válido coñeceuse tamén como:

* *Alauda pratensis* Linnaeus, 1758 (protónimo)

### Subespecies

Recoñécense dúas subespecies:

* *Anthus pratensis pratensis* Linnaeus, 1758
* *Anthus pratensis whistleri* Clancey, 1942

Características
---------------

Ten unha lonxitude duns 16 cm. Caracterízase pola súa cola relativamente longa, as patas longas é unha liña ocular clara. A súa parte superior é brillante, case totalmente da cor da area con algunhas manchas máis escuras nas ás. A parte inferior é máis clara, en xeral sen raias. A liña de cor crema de sobre dos ollos é moi notoria. 

Aliméntanse principalmente de insectos, aínda que comen tamén sementes.

Distribución e hábitat
----------------------

A súa ampla área de distribución na época a reprodución abarca a metade occidental da rexión Paleártica, faltando nas illas Británicas e no norte de Francia.

Cría nun amplo abano de hábitats abertos, como a tundra, páramos e breixais, turbeiras, marismas, dunas, prados costeiross, ladeiras, claros forestais, barbeitos e, ocasionalmente, en terras de cultivo. Powolny *et al*. (2018) demostraron que ten preferencia polo cultivos de alfalfa e os prados, pero evita os campos de cereais de inverno. No inverno tamén se atopa nas beiras do mar.

É unha ave migratoria que pasa o inverno na África subsahariana, península Arábiga e no oeste do subcontinente indio. É principalmente residente ou migrante parcial en Europa occidental. As aves de Groenlandia e Islandia migran a Europa occidental. As poboacións do norte e do leste son xeralmente migrantes de media distancia. Existen aparentes asociacións de individuos desta especie en cotas elevadas, pendentes frescas e lugares húmidos, que poden deberse á ecoloxía das súas presas, cuxa abundancia está relacionada positivamente coa humidade do solo e negativamente coa temperatura estival.

Nutrición
---------

Ovos de *Anthus campestris*
Aliméntase principalmente de invertebrados, pero consome tamén algunhas sementes de plantas no outono e no inverno.

A súa densidade de poboación está asociada positivamente coa abundancia do grou (*Grus grus*), probabelmente relacionada cun efecto protector contra os depredadores dos niños.

Reprodución
-----------

Cría desde finais de marzo até agosto. O niño é unha cunca de herba limpa, forrada de herba e pelo e está oculto entre a vexetación do chan. As postas varían de dous a sete ovos, abrancazados con algunhas manchas castañas, e o tamaño da posta aumenta coa latitude. Choca só a femia. Os polos rompen a casca os 14 días e son alimentados polos pais durante dúas semanas.

Ameazas
-------

Pénsase que a principal causa do descenso da súa poboacón é a intensificación das actividades agrícola. Suxeriuse que a eliminación de insectos é prexudicial para as aves insectívoras, como esta especie.

Estado de conservación
----------------------

A Unión Internacional para a Conservación da Natureza e dos Recursos Naturais (UICN) tendo en conta que esta especie ten unha área de distribución extraordinarimente grande e, polo tanto, non se aproxima aos limiares de vulnerábel segundo o criterio de tamaño da área de distribución, a extensión e calidade do hábitat, e que o tamaño da súa poboación é moi grande e, polo tanto, non se aproxima aos limiares de vulnerábel segundo o criterio de tamaño da poboación, e a pesar de que a tendencia da poboación parece ser decrecente, non se cre que o descenso sexa o suficientemente rápido como para achegarse aos limiares de vulnerábel baixo o criterio de tendencia da poboación, a especie é avaliada como *LC* (pouco reocupante).

En Galicia
----------

*Anthus campestris* en Galicia é unha ave de paso. A maior parte das observacións confirmadas concéntranse na metade sur da provincia de Ourense, sobre todo a altitudes entre os 700 e 1 200 m, alcanzando os 1 618 m nos cumios da serra de San Mamede. Algunhas aves tense visto en zonas costeiras da ría de Arousa.

Notas
-----

1. 1 2 3  BirdLife International (2021): *Anthus pratensis* na *Lista vermella* da UICN. Versión 2021-3. Consultada o 12 de decembro de 2921.
2. ↑  pica campestre (Anthus campestris) en "A Limia". Xunta de Galicia. Consellería de Medio Ambiente, Territorio e Vivenda. D. X. de Patrimonio Natural.
3. 1 2 3 4  *Anthus pratensis* (Linnaeus, 1758) no GBIF. Consultado o 14 de decembro de 2021.
4. ↑  Bernis, F. (1971): *Aves migradoras ibéricas. Vol. II*, Fascículos 7-8. Madrid: Sociedad Española de Ornitología.
5. 1 2 3  Tyler, S. (2016): Meadow Pipit (*Anthus pratensis*). En: J. del Hoyo, A. Elliott, J. Sargatal, D. A. Christie & E. de Juana, eds. *Handbook of the Birds of the World Alive* Volume 9. Barcelona: Lynx Edicions. ISBN 978-84-8733-469-6.
6. ↑  Massimino *et al*. (2020): "Can microclimate offer refuge to an upland bird species under climate change?". *Landscape Ecol. **35**: 1907–1922.*
7. ↑  Pearce-Higgins, J. W. (2010): "Using diet to assess the sensitivity of northern and upland birds to climate change". *Clim. Res. **45**: 119–130.*
8. ↑  Snow, D. W. & Perrins, C. M. (1998): *The Birds of the Western Palearctic, Volume 2: Passerines*. Oxford: Oxford University Press. ISBN 978-0-1985-4099-1.
9. ↑  Fraixedas, S. Lindén, A. Husby, M. & Lehikoinen, A. (2020): "Declining peatland bird numbers are not consistent with the increasing Common Crane population". *Journal of Ornithology* **161** (3): 691–700.
10. ↑  David Douglas, Jonathan D. Groom
& Davide Scridel (2020): "Benefits and costs of native reforestation for breeding songbirds in temperate uplands". *Biological Conservation* **244**: 108483.
11. ↑  VV.AA. 1995, p. 481.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pica campestre Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Pica campestre*** |

### Bibliografía

* Penas Patiño, Xosé M. Carlos Pedreira López e Carlos Silvar (2004): *Guía das aves de Galicia*, 2ª edición. A Coruña: Baía Edicións. ISBN 84-9612-869-5.
* Peterson, Rogen; Mountfort, Guy e Hollom, P. A. D. (1987): *Guía de campo de las aves de España y de Europa*. 4ª edición. Barcelona: Omega S. A. ISBN 978-84-2820-812-3.
* Svensson, Lars e Grant, Peter J. (2001): *Guía de aves. La guía de campo de aves de España y Europa más completa*. Barcelona: Ediciones Omega, S. A. ISBN 84-2821-218-X.
* VV.AA. (1995): *Atlas de vertebrados de Galicia. Tomo II. Aves*. Santiago de Compostela: Consello da Cultura Galega / Sociedade Galega de Historia Natural. ISBN 84-8717-289-X.

### Outros artigos

* Paseriformes
* Motacílidos
* *Anthus*

### Liagzóns extrnas

|  |  |
| --- | --- |
| Control de autoridades | 
* Wd: Q27226
* GEC: 0148455

 |

|  |  |
| --- | --- |
| Identificadores taxonómicos | 
* ADW: Anthus\_campestris
* Avibase: 250CDA5828B68D0A
* BioLib: 8840
* BirdLife: 22718501
* Dyntaxa: 100010
* eBird: tawpip1
* EUNIS: 882
* FE: 97413
* FE-New: ID
* GBIF: 2490274
* GlobalSpecies: 905966
* iNaturalist: 13712
* IRMNG: 11118754
* ITIS: 558640
* IUCN: 22718501
* NBN: NHMSYS0000530152
* NCBI: 45800
* Soortenregister: 139604
* TAXREF: 3713
* uBio: 2334816
* WoRMS: 212690
* Xeno-canto: Anthus-campestris

 |